# Francisca Praguer Fróes

Francisca Praguer Fróes (Cachoeira, estat de Bahia, 21 d'octubre de 1872 – Rio de Janeiro, 1931) fou una metgessa, activista feminista brasilera, una prodigiosa pionera en les àrees on actuà: de les primeres dones formades en medicina, i també en la defensa dels drets humans femenins.

## Biografia

El seu nom de soltera era Francisca Barreto Praguer. Era filla de Francisca Rosa Barreto Praguer (1836 - 1906), que també fou una precursora del feminisme a Bahia al s. XIX, escrivint en articles de diaris, cartes i poesies; i d'Henrique Praguer, immigrant croat.
La ciutat de Cachoeira tingué un paper important en la història de l'estat, des de la Guerra d'Independència, quan s'hi instal·là el "govern provisori".
Francisca es matriculà als setze anys (1888) en la Facultat de Medicina de Bahia, i s'hi graduà al 1893.
Praguer Fróes participà intensament en els debats mèdics i polítics sobre les dones i el seu paper en la societat.
Es casa, al 1899, amb João Américo Garcez Fróes, excompany de la facultat, que venia d'una família tradicional, amb qui va tenir dos fills. Va morir a Rio de Janeiro, llavors la capital del país, mentre era en el II Congrés Internacional Feminista.

## Medicina i activisme

Al 1895, començà a publicar articles científics en la Gazeta Médica da Bahia. Hi feu el relat d'un cas clínic d'embaràs ectòpic, ja que era especialista en ginecologia i obstetrícia.
Al 1931, fou designada presidenta de la Unió Universitària Femenina, entitat vinculada a la Federació Baiana per al Progrés Femení que, al seu torn, era afiliada a l'entitat creada, al 1922, per la biòloga i militant feminista Bertha Lutz.
Advocà pel divorci, tal vegada una de les primeres a fer-ho obertament, en un article que signa al 1917, a més de preocupar-se per les qüestions de la salut típicament femenines.

## Algunes publicacions

* f.p. Fróes, 1923. Prophylaxia matrimonial. Bahia: Imprensa Official do Estado. p. 9
* -------------, a.b. a.b. Praguer, organitzador. 1919. Livro Posthumo. In memoriam. Bahia: Imprensa Official do Estado

## Homenatges
### Epònims

* Carrer Dra. Praguer Fróes, a la capital baiana (barri de Barra)

### Poesia d'Euclides da Cunha

Li fou dedicat per Euclides da Cunha, cèlebre autor d'Os Sertôes, el 14 d'octubre de 1897, un sonet (de domini públic), escrit en l'àlbum diari de la metgessa de Bahia:
    Qui ve de la regió de la por
    d'on jo vinc, revisant en la ment
    moltes escenes del drama colpidor
    de la guerra despietada i aterridora
    no pot tenir una estrofa sonora
    o un cant o ditirambe ardent
    que puga figurar dignament
    en el vostre gentil àlbum, estimada.
    I quan, amb gentil cortesia,
    em deixares aquesta pàgina, la noblesa
    de la vostra ànima us enganyà:
    no preveiéreu que, qui més tard
    llegira aquest full, preguntaria:
    "Qui és l'autor
    d'uns versos tan contrafets
    i tristos?"

## Vegeu també

* Categoria: feministes.
* Sufragi femení.
* Feminisme.
* Història de les dones.

## Fonts

* elisabeth juliska Rago. 2008. Francisca Praguer Fróes: medicina, gênero e poder nas trajetórias de uma médica baiana (1872-1931). [Francisca Praguer Fróes: medicina, gènere i poder en les trajectòries d'una metgessa de Badia (1872-1931)]. Ciència & Saúde Coletiva (Rio de Janeiro, Brasil) 13 (3): 985-993
* ----------------------------. 2002. “Medicina i Feminisme no início do século XX: Francisca Praguer Fróes (Badia: 1872-1931)”. En: Revista do IHGB, Rio de Janeiro 163 (415)
* Schuma Schumaher, Érico Vital. 2000. Dicionário de mulheres do Brasil: de 1500 á atualidade. Ed. J. Zahar. 567 pàg. ISBN 8571105731.

## Referències

* ↑ "As portas das universidades brasileiras foram abertas às mulheres em 1879, e, nove anos depois, em 1888, coincidindo com a Abolição da escravidão africana, Francisca, com dezesseis anos de idade, corajosamente, matriculou-se na Faculdade de Medicina da Bahia, sendo a quinta médica diplomada em Salvador e a única mulher entre os formandos de 1893 " - Elisabeth Juliska Rago, ensaio
* ↑ "Rita Lobato Velho Lopes formou-se em 1887; Amélia Pedroso Benebien, em 1889; Ephigenia Veiga, em 1890; Glafira Corina de Araújo, em 1892 e, em quinto lugar, Francisca Praguer Fróes, em 1893" (id., ib.)
* ↑ «Francisca Praguer Fróes: medicina, género y poder en las trayectorias de una médica de Bahía (1872-1931)». [Consulta: 4 juliol 2011].
* ↑ Llibre d'actes, 1931.
* ↑ en línea
* ↑ Cita en el Portal Federal ncbi

## Enllaços externs

* Assaig sobre Praguer Fróes, Elisabeth Juliska Rago, web de la Universitat de Brasília.